Source: https://www.zakonypreludi.sk/zz/1994-120
Timestamp: 2019-10-15 03:52:59+00:00

Document:
120/1994 Z. z. Zákon Národnej rady Slovenskej republiky, ktorým sa mení a dopĺňa zákon č. 98/1963 Zb. o rozhodcovsk... | Aktuálne znenie
120/1994 Z. z.
Zákon č. 120/1994 Z. z.Zákon Národnej rady Slovenskej republiky, ktorým sa mení a dopĺňa zákon č. 98/1963 Zb. o rozhodcovskom konaní v medzinárodnom obchodnom styku a o výkone rozhodcovských rozhodnutí
Platnosť od 20.05.1994 do06.08.1996
Účinnosť od 01.06.1994 do06.08.1996
Zrušený 218/1996 Z. z.
Aktuálne znenie 01.06.1994 - 06.08.1996
z 28. apríla 1994,
ktorým sa mení a dopĺňa zákon č. 98/1963 Zb. o rozhodcovskom konaní v medzinárodnom obchodnom styku a o výkone rozhodcovských rozhodnutí
Zákon č. 98/1963 Zb. o rozhodcovskom konaní v medzinárodnom obchodnom styku a o výkone rozhodcovských rozhodnutí sa mení a dopĺňa takto:
1. Názov zákona znie:
„Zákon o rozhodcovskom konaní v obchodných veciach a o výkone rozhodcovských rozhodnutí“.
2. V § 1 prvá veta znie:
„Na uľahčenie rozvoja a priebehu obchodných vzťahov slúži rozhodcovské konanie, ktoré má jeho účastníkom umožniť rýchle a odborným požiadavkám zodpovedajúce vybavovanie sporov.“.
Strany sa môžu dohodnúť, že v sporoch o majetkové nároky vyplývajúce z obchodnoprávnych vzťahov, v ktorých by inak bol príslušný súd, má medzi nimi rozhodnúť jeden alebo viac rozhodcov (rozhodcovská zmluva).“.
4. V § 5 ods. 1 sa slová „československý občan“ nahrádzajú slovami „občan Slovenskej republiky“.
5. V § 8 ods. 2 znie:
„(2) Stále rozhodcovské súdy môžu zriaďovať záujmové združenia podnikateľov (ďalej len „zriaďovateľ“). Zriaďovateľ vydá organizačný poriadok a rokovací poriadok stáleho rozhodcovského súdu a zabezpečí podmienky na jeho činnosť.“.
6. § 8 sa dopĺňa novým odsekom 3, ktorý znie:
„(3) Zriaďovateľ je povinný zriadenie stáleho rozhodcovského súdu, jeho organizačný poriadok a rokovací poriadok uverejniť v Obchodnom vestníku.“.
7. V § 24 sa slová „okrem dôvodov uvedených v § 268 Občianskeho súdneho poriadku“ nahrádzajú slovami „okrem dôvodov uvedených v Občianskom súdnom poriadku1).“.
„1) § 268 Občianskeho súdneho poriadku.“.
8. § 26 znie:
Na rozhodovanie o preskúmaní rozhodcovských nálezov je podľa tohto zákona príslušný krajský súd, v obvode ktorého sa rozhodcovské konanie uskutočnilo; inak je na rozhodovanie podľa tohto zákona príslušný súd, ktorý by bol vo veci príslušný, keby nebolo rozhodcovskej zmluvy.“.
V nadväznosti na to sa v celom texte zákona okrem názvu slová „rozhodcovské rozhodnutie“ nahrádzajú slovami „rozhodcovský nález“.
9. V § 32 sa slová „československý súd“ nahrádzajú slovami „súd Slovenskej republiky“.
10. Za § 34 sa vkladá nový § 34a, ktorý znie:
(1) V tuzemskom obchodnom styku sa zákon vzťahuje na prípady, v ktorých rozhodcovská zmluva bola uzavretá po 31. máji 1994; v ostatných prípadoch sa postupuje podľa doteraz platného práva.
(2) Ak sa v tomto zákone hovorí o československom práve, rozumie sa tým právo platné na území Slovenskej republiky.“.
11. § 35 znie:
Ustanovenia tohto zákona sa použijú, ak medzinárodná zmluva, ktorou je Slovenská republika viazaná, neustanovuje inak.“.
Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona č. 98/1963 Zb. o rozhodcovskom konaní v medzinárodnom obchodnom styku a o výkone rozhodcovských rozhodnutí, ako vyplýva zo zmien a doplnení vykonaných týmto zákonom.
Tento zákon nadobúda účinnosť 1. júnom 1994.

References: § 1
 § 5
 § 8
 § 8
 § 24
 § 268
 § 268
 § 26
 § 32
 § 34
 § 34
 § 35